Jeffree Star
Jeffree Star (gim. vardas Jeffrey Lynn Steininger Jr.; g. 1985 m. lapkričio 15 d. Hantingtone, Kalifornijoje) – žinoma garsenybė socialiniuose tinkluose, modelis, makiažo guru, didžėjus, dainininkas ir dainų autorius. Taip pat asmenybė šiuo metu yra įvardinta kaip viena daugiausiai uždirbančių Youtube platformos žvaigždžių. Jeffree savo karjerą pradėjo internetiniame tinklapyje MySpace, kur jau 2006 m. turėjo daugybę sekėjų. 2009 m. išleido savo pirmąjį ir vienintelį muzikos albumą „Beauty Killer“. 2013 m. Jeffree Star teko palikti muzikos industriją dėl kompanijos, su kuria Jeffree buvo pasirašęs sutartį, teisinių problemų. 2014 m.lapkričio mėn. jis įkūrė savo kosmetikos liniją „Jeffree Star Cosmetics“ ir iki šiol yra jos savininkas. Jeffree Star yra sėkmingas verslininkas, kurio turto vertė siekia apie 200 milijonų dolerių.